สำนักงานการบินพลเรือนแห่งประเทศไทย ออกประกาศ ห้ามอากาศยานทำการบินเข้าสู่ประเทศไทยเป็นการชั่วคราว
สำนักงานการบินพลเรือนแห่งประเทศไทย ออกประกาศ ห้ามอากาศยานทำการบินเข้าสู่ประเทศไทยเป็นการชั่วคราวนายจุฬา สุขมานพ ผู้อำนวยการสำนักงานการบินพลเรือนแห่งประเทศไทย หรือ กพท. ลงนามในประกาศสำนักงานการบินพลเรือนแห่งประเทศไทย เรื่อง ห้ามอากาศยานทำการบินเข้าสู่ประเทศไทยเป็นการชั่วคราว เพื่อสนับสนุนการแก้ไขสถานการณ์ฉุกเฉินในสถานการณ์การระบาดของโรคโควิด-19 ไม่ให้รุนแรงมากยิ่งขึ้นและให้ยุติลงโดยเร็ว โดยอาศัยอำนาจตามความในมาตรา 27 และมาตรา 28 แห่งพระราชบัญญัติการเดินอากาศ พ.ศ. 2497 จึงมีคำสั่งห้ามอากาศยานขนส่งคนโดยสารทำการบินเข้ามายังท่าอากาศยานในประเทศไทยเป็นการชั่วคราวตั้งแต่เวลา 00.01 น. ของวันที่ 4 เมษายน 2563 จนถึงเวลา 23.59 น. ของวันที่ 6 เมษายน พ.ศ.2563 ซึ่งรวมถึงอากาศยานขนส่งคนโดยสารที่สำนักงานการบินพลเรือนแห่งประเทศไทย ได้อนุญาตให้การบินเข้าสู่ประเทศไทยในช่วงระยะเวลาตามให้เป็นอันยกเลิกเช่นกัน แต่ไม่รวมอากาศยานราชการ หรือที่ใช้ในราชการทหาร (State or Military Aircraft) อากาศยานที่ขอลงฉุกเฉิน (Emergency Landing) อากาศยานที่ขอลงทางเทคนิค (Technical landing) โดยไม่มีผู้โดยสารออกจากเครื่อง อากาศยานที่ทำการบินเพื่อให้ความช่วยเหลือทางมนุษยธรรม ทำการบินทางการแพทย์ หรือการขนส่งสิ่งของเพื่อสงเคราะห์แก่ผู้ได้รับผลกระทบจากโรคโควิด- 19) (Humanitarian Aid, Medical and Relief Flights) อากาศยานที่ได้รับอนุญาตให้ทำการบินรับส่งบุคคลกลับภูมิลำเนา (Repatriation) และอากาศยานขนส่งสินค้า (Cargo Aircraft)ทั้งนี้ให้ผู้โดยสารบนอากาศยานที่ออกเดินทางจากท่าอากาศยานต้นทางก่อนประกาศนี้ใช้บังคับใช้ อยู่ภายใต้บังคับของกฎหมายว่าด้วยโรคติดต่อและข้อกำหนดที่ออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 โดยต้องได้รับการกักตัวเป็นเวลา 14 วัน โดยมีผลทั้งนี้ หรือจนกว่าจะมีคำสั่งเปลี่ยนแปลง